12. ฐานะการเงินและผลการดำเนินงาน

12.1 งบการเงิน

1) สรุปรายงานการตรวจสอบบัญชี

-   งบการเงินประจำปี 2548 สิ้นสุดวันที่ 31 ธันวาคม 2548 : ผู้สอบบัญชี คือ นายรุทร
    เชาวนะกวี ทะเบียนเลขที่ 3247 จากบริษัทสำนักงาน เอินส์ท แอนด์ ยัง จำกัด

ผู้สอบบัญชีได้แสดงความเห็นอย่างไม่มีเงื่อนไขต่องบการเงินรวมของบริษัทฯและบริษัทย่อย
และงบการเงินเฉพาะของบริษัทฯ และได้ให้ข้อสังเกต (1) การรวมธุรกิจกับบริษัทเงินทุนอื่น และ
(2) รายการบัญชีที่บริษัทฯ และบริษัทย่อยมีกับกิจการที่เกี่ยวข้องกัน
ซึ่งผลของรายการดังกล่าวได้แสดงไว้ในงบการเงินตามมูลฐานที่ตกลงร่วมกันระหว่างบริษัทฯ
และบริษัทย่อยกับกิจการที่เกี่ยวข้องกัน

-   งบการเงินประจำปี 2549 สิ้นสุดวันที่ 31 ธันวาคม 2549 : ผู้สอบบัญชี คือ นางสาวรัตนา
    จาละ ทะเบียนเลขที่ 3734 จากบริษัทสำนักงาน เอินส์ท แอนด์ ยัง จำกัด

ผู้สอบบัญชีได้แสดงความเห็นอย่างไม่มีเงื่อนไขต่องบการเงินรวมของบริษัทฯและบริษัทย่อย
และงบการเงินเฉพาะของบริษัทฯ และได้ให้ข้อสังเกตในเรื่องของ (1)
การดำรงสถานะเป็นบริษัทเงินทุนของบริษัทย่อย (2) การบันทึกค่าเผื่อหนี้สงสัยจะสูญของบริษัทย่อย
และ (3) รายการบัญชีที่บริษัทฯ และบริษัทย่อยมีกับกิจการที่เกี่ยวข้องกัน
ซึ่งผลของรายการดังกล่าวได้แสดงไว้ในงบการเงินตามมูลฐานที่ตกลงร่วมกันระหว่างบริษัทฯ
และบริษัทย่อยกับกิจการที่เกี่ยวข้องกัน

-   งบการเงินประจำปี 2550 สิ้นสุดวันที่ 31 ธันวาคม 2550 : ผู้สอบบัญชี คือ นางสาวรุ้งนภา
    เลิศสุวรรณกุลทะเบียนเลขที่ 3516 จากบริษัทสำนักงาน เอินส์ท แอนด์ ยัง จำกัด

ผู้สอบบัญชีได้แสดงความเห็นอย่างไม่มีเงื่อนไขต่องบการเงินรวมของบริษัทฯและบริษัทย่อย
และงบการเงินเฉพาะของบริษัทฯ และได้ให้ข้อสังเกตในเรื่องของ (1)
การประกอบธุรกิจของบริษัทย่อยที่ประกอบธุรกิจเงินทุน (2) สินทรัพย์ภาษีเงินได้ และ (3)
รายการบัญชีที่บริษัทฯ และบริษัทย่อยมีกับกิจการที่เกี่ยวข้องกัน
ซึ่งผลของรายการดังกล่าวได้แสดงไว้ในงบการเงินตามมูลฐานที่ตกลงร่วมกันระหว่างบริษัทฯ
และบริษัทย่อยกับกิจการที่เกี่ยวข้องกัน

  2) ตารางสรุปงบการเงินรวมปี 2548 - 2550

บริษัท ฟินันซ่า จำกัด (มหาชน) และบริษัทย่อย

(หน่วย: พันบาท ยกเว้นกำไรต่อหุ้นแสดงเป็นบาท)

[]

[]

[]

  []

  3) อัตราส่วนทางการเงินที่สำคัญปี 2548 - 2550

[]

12.2 คำอธิบายและการวิเคราะห์ของฝ่ายจัดการ 

ผลการดำเนินงาน

ในปี 2550 บริษัทฯและบริษัทย่อยมีผลการดำเนินงานขาดทุนสุทธิ 284.6 ล้านบาท หรือขาดทุนต่อหุ้น
2.30 บาท เทียบกับผลขาดทุนสุทธิ 182.9 ล้านบาทในปีก่อน คิดเป็นขาดทุนเพิ่มขึ้นจำนวน 101.7
ล้านบาท หรือเพิ่มขึ้นร้อยละ 56 โดยรายได้รวมของบริษัทฯและบริษัทย่อยมีจำนวน 1,552.5
ล้านบาท เพิ่มขึ้น 231.2 ล้านบาท หรือเพิ่มขึ้นร้อยละ 17 จากปีก่อน มีต้นทุน
ค่าใช้จ่ายในการดำเนินงานและดอกเบี้ยจ่ายรวม 1,257.2 ล้านบาท ลดลง 47.9
ล้านบาทจากค่าใช้จ่ายของปีก่อนที่มีจำนวน 1,305.0 ล้านบาท และเมื่อหักต้นทุน
ค่าใช้จ่ายในการดำเนินงาน และดอกเบี้ยจ่ายแล้ว
ทำให้บริษัทฯและบริษัทย่อยมีกำไรเบื้องต้นจากการดำเนินงานรวม 295.3 ล้านบาท
เทียบกับปีก่อนที่มีกำไร 16.3 ล้านบาท คิดเป็นยอดเพิ่มขึ้น 279.0 ล้านบาท

อย่างไรก็ตาม
เมื่อรวมกับผลจากการตั้งสำรองค่าเผื่อหนี้สงสัยจะสูญตามเกณฑ์ของธนาคารแห่งประเทศไทยเพื่อรองรับมาตรฐานการบัญชีสากล
(IAS39) และการจัดชั้นลูกหนี้ตามเกณฑ์คุณภาพจำนวน 275 ล้านบาท
การตัดจำหน่ายค่าความนิยมจำนวน 149.8 ล้านบาท การตั้งค่าเผื่อการด้อยค่าของเงินลงทุนจำนวน
97 ล้านบาท และการตั้งสำรองค่าเผื่อขาดทุนจากหนังสือค้ำประกันที่ออกโดยบริษัทย่อยจำนวน 13.4
ล้านบาทส่งผลให้บริษัทฯและบริษัทย่อยมีผลการดำเนินงานในปี 2550
เป็นขาดทุนสุทธิดังที่กล่าวไว้ในเบื้องต้น ในขณะที่ในปี 2549
มีการตั้งค่าเผื่อขาดทุนจากการด้อยค่าของเงินลงทุน สำรองค่าเผื่อหนี้สงสัยจะสูญ
และการตัดจำหน่ายค่าความนิยมจำนวน 161.3 52.3 และ 22.1 ล้านบาท ตามลำดับ

ผลการดำเนินงานของบริษัทฯและบริษัทย่อยแยกตามประเภทธุรกิจ สามารถสรุปได้ดังนี้

1.  ฟินันซ่ามีรายได้จากธุรกิจที่ปรึกษาทางการเงินและการลงทุนจำนวน 476.0 ล้านบาท
    คิดเป็นร้อยละ 31 ของรายได้รวมของกลุ่ม มียอดลดลง 69.0 ล้านบาทหรือลดลงร้อยละ 13
    เทียบกับปี 2549 เกิดจากการลดลงของกำไรจากการซื้อขายหลักทรัพย์/เงินลงทุน 34.9
    ล้านบาท รายได้ค่าธรรมเนียมและบริการ 28.0 ล้านบาท และรายได้ดอกเบี้ยและเงินปันผล
    6.1 ล้านบาท

ในส่วนของต้นทุนและค่าใช้จ่ายของธุรกิจที่ปรึกษาทางการเงินและการลงทุนมีจำนวน 293.0
ล้านบาท เพิ่มขึ้นจากปีก่อน 36.6 ล้านบาท หรือเพิ่มขึ้นร้อยละ 14
เนื่องจากมีค่าธรรมเนียมและบริการจ่ายเพิ่มขึ้น 22.5
ล้านบาทและค่าใช้จ่ายเกี่ยวกับพนักงานเพิ่มขึ้น 14.1 ล้านบาท ดังนั้น
บริษัทฯและบริษัทย่อยมีกำไรขั้นต้นจากการดำเนินธุรกิจที่ปรึกษาทางการเงินและการลงทุนจำนวน
183.0 ล้านบาท ลดลง 105.6 ล้านบาท หรือลดลงร้อยละ 37 จากปี 2549

2.  รายได้จากธุรกิจเงินทุนมีจำนวน 245.0 ล้านบาท คิดเป็นร้อยละ 16 ของรายได้รวมของกลุ่ม
    และมีจำนวนลดลง 26.4 ล้านบาท หรือลดลงร้อยละ 10 จากปีก่อน
    ถึงแม้ว่าในปีนี้มีการขยายตัวของเงินให้สินเชื่อโดยเฉพาะในส่วนของธุรกิจการให้เช่าซื้อและมีรายได้ดอกเบี้ยจากการให้เช่าซื้อเพิ่มขึ้น
    แต่การลดขนาดของเงินลงทุนและการลดลงของอัตราดอกเบี้ยในตลาดส่งผลให้รายได้ดอกเบี้ยและเงินปันผลลดลง
    45.3 ล้านบาท ไม่มีกำไรจากสัญญาแลกเปลี่ยนอัตราดอกเบี้ยจากที่บันทึกในปีก่อนจำนวน 12.3
    ล้านบาท ในขณะที่ผลขาดทุนจากการซื้อขายหลักทรัพย์/เงินลงทุนลดลง 30.7
    ล้านบาทจากปีก่อน

ต้นทุนและค่าใช้จ่ายของธุรกิจเงินทุนมีจำนวน 201.5 ล้านบาท ลดลงจากปีก่อน 45.4 ล้านบาท
หรือลดลงร้อยละ 18
สาเหตุหลักมาจากการลดลงของค่าใช้จ่ายในการกู้ยืมเงินตามการปรับตัวลดลงของอัตราดอกเบี้ยในตลาดเป็นจำนวน
57.0 ล้านบาท ในขณะที่ มีค่าใช้จ่ายพนักงานเพิ่มขึ้นจากการขยายตัวของธุรกิจการให้เช่าซื้อจำนวน
13.6 ล้านบาท ดังนั้น ฟินันซ่ามีกำไรขั้นต้นจากธุรกิจเงินทุนจำนวน 43.5 ล้านบาท อย่างไรก็ตาม
เมื่อหักสำรองค่าเผื่อหนี้สงสัยจะสูญที่ตั้งขึ้นตามเกณฑ์ของธนาคารแห่งประเทศไทยเพื่อรองรับมาตรฐานการบัญชีสากล
(IAS39) และการจัดชั้นลูกหนี้ตามเกณฑ์คุณภาพจำนวนจำนวน 275.0 ล้านบาท
และการตั้งสำรองค่าเผื่อขาดทุนจากหนังสือค้ำประกันที่ออกโดยบริษัทย่อยจำนวน 13.4 ล้านบาท
บริษัทฯและบริษัทย่อยจึงมีผลขาดทุนจากธุรกิจเงินทุนจำนวน 244.9 ล้านบาท

3.  รายได้จากธุรกิจหลักทรัพย์มีจำนวน 437.9 ล้านบาท คิดเป็นร้อยละ 28
    ของรายได้รวมของกลุ่ม และมีจำนวนเพิ่มขึ้น 74.6 ล้านบาท หรือเพิ่มขึ้นร้อยละ 21
    จากปีก่อน สาเหตุหลักมาจากการเพิ่มขึ้นของรายได้ค่านายหน้า 132.7 ล้านบาท
    เป็นไปตามส่วนแบ่งตลาดของฟินันซ่าที่เพิ่มขึ้นจากเฉลี่ยร้อยละ 1.1 ในปี 2549
    เป็นเฉลี่ยร้อยละ 1.7 ในปี 2550 มีกำไรจากการซื้อขายหลักทรัพย์/เงินลงทุนเพิ่มขึ้น 33.0
    ล้านบาท ในขณะที่รายได้ค่าธรรมเนียมและบริการจากการเป็นที่ปรึกษาทางการเงินลดลง
    101.7 ล้านบาท จากภาวะตลาดที่ไม่เอื้ออำนวย

ต้นทุนและค่าใช้จ่ายของธุรกิจหลักทรัพย์มีจำนวน 338.9 ล้านบาท เพิ่มขึ้นจากปีก่อน 34.9 ล้านบาท
หรือเพิ่มขึ้นร้อยละ 12 โดยค่าใช้จ่ายเกี่ยวกับอาคาร สถานที่ และอุปกรณ์เพิ่มขึ้น 26.8 ล้านบาท
จากการบันทึกค่าใช้จ่ายเต็มปีของเครือข่ายสาขาทั้ง 15 สาขา ค่าใช้จ่ายเกี่ยวกับพนักงานเพิ่มขึ้น
14.9 ล้านบาทตามการเพิ่มขึ้นของปริมาณการซื้อขายหลักทรัพย์ ดังนั้น
บริษัทฯและบริษัทย่อยมีกำไรขั้นต้นจากการดำเนินธุรกิจหลักทรัพย์จำนวน 99.0 ล้านบาท เพิ่มขึ้น
39.7 ล้านบาท หรือเพิ่มขึ้นร้อยละ 67 จากปี 2549

4.  รายได้จากธุรกิจหลักทรัพย์จัดการกองทุนจำนวน 63.5 ล้านบาท คิดเป็นร้อยละ 4
    ของรายได้รวมของกลุ่ม โดยรายได้เกือบทั้งหมดมาจากรายได้ค่าธรรมเนียมและบริการ

ในส่วนของต้นทุนและค่าใช้จ่ายของธุรกิจหลักทรัพย์จัดการกองทุนมีจำนวน 36.4 ล้านบาท
เพิ่มขึ้นเล็กน้อยจากปีก่อน ประกอบด้วยค่าใช้จ่ายเกี่ยวกับพนักงาน 31.2 ล้านบาท
ค่าใช้จ่ายเกี่ยวกับอาคาร สถานที่ และอุปกรณ์ 4.0 ล้านบาท และค่าใช้จ่ายอื่นๆ 1.2 ล้านบาท
ดังนั้น บริษัทฯและบริษัทย่อยมีกำไรขั้นต้นจากธุรกิจหลักทรัพย์จัดการกองทุนเป็นจำนวน 27.1
ล้านบาท เพิ่มขึ้นจากปีก่อนที่มีกำไร 13.6 ล้านบาท คิดเป็นอัตราการเพิ่มขึ้นร้อยละ 99

ในปีนี้ ฟินันซ่ามีการขายบริษัทย่อยออกไป คือ บริษัท ฟินันซ่า สิงคโปร์ จำกัด และบริษัท เอดีเอฟ
แมเนจเม้นท์ จำกัดและบริษัทย่อย (บริษัท บีแอลอาร์ แมเนจเม้นท์ จำกัด)
โดยมีกำไรจากการขายทั้งสิ้น 268.9 ล้านบาท

ผลกระทบจากนโยบายบัญชีการบันทึกเงินลงทุนในบริษัทย่อยและบริษัทร่วม

ตั้งแต่วันที่ 1 มกราคม 2550
บริษัทฯได้เปลี่ยนแปลงนโยบายการบัญชีเกี่ยวกับการบันทึกเงินลงทุนในบริษัทย่อยและบริษัทร่วมในงบการเงินเฉพาะกิจการ
จากวิธีส่วนได้เสียเป็นวิธีราคาทุน ตามมาตรฐานการบัญชีฉบับที่ 44 (ปรับปรุง 2550) เรื่อง
งบการเงินรวมและงบการเงินเฉพาะกิจการ ซึ่งกำหนดให้เงินลงทุนในบริษัทย่อย
เงินลงทุนในกิจการที่มีการควบคุมร่วมกัน
และเงินลงทุนในบริษัทร่วมในงบการเงินเฉพาะกิจการต้องแสดงตามวิธีราคาทุน

ในการเปลี่ยนแปลงนโยบายการบัญชีดังกล่าว
บริษัทฯได้ปรับย้อนหลังงบการเงินเฉพาะกิจการงวดก่อนที่นำมาแสดงเปรียบเทียบเสมือนว่าบริษัทฯได้ถือปฏิบัติเกี่ยวกับการบันทึกบัญชีเงินลงทุนในบริษัทย่อยและบริษัทร่วมตามวิธีราคาทุนมาโดยตลอด
การเปลี่ยนแปลงนี้ทำให้ในงบกำไรขาดทุนเฉพาะกิจการสำหรับปีสิ้นสุดวันที่ 31 ธันวาคม 2550
แสดงขาดทุนเพิ่มขึ้นเป็นจำนวน 198 ล้านบาท (1.61 บาทต่อหุ้น) และสำหรับปีสิ้นสุดวันที่ 31
ธันวาคม 2549 แสดงขาดทุนลดลงเป็นจำนวน 446 ล้านบาท (3.61 บาทต่อหุ้น)
ผลสะสมของการเปลี่ยนแปลงนโยบายการบัญชีดังกล่าวได้แสดงไว้ในหัวข้อ
“ผลสะสมจากการเปลี่ยนแปลงนโยบายการบัญชีเกี่ยวกับการบันทึกเงินลงทุนในบริษัทย่อยและบริษัทร่วม”
ในงบแสดงการเปลี่ยนแปลงส่วนของผู้ถือหุ้นเฉพาะกิจการแล้ว

ทั้งนี้การเปลี่ยนแปลงนโยบายการบัญชีดังกล่าว
มีผลกระทบเฉพาะต่อรายการบัญชีที่เกี่ยวข้องกับเงินลงทุนในบริษัทย่อยและบริษัทร่วมในงบการเงินเฉพาะกิจการเท่านั้น
โดยไม่ได้มีผลกระทบต่องบการเงินรวมแต่อย่างใด

ความสามารถในการทำกำไร

ในปี 2550 กลุ่มฟินันซ่ามีขาดทุนสุทธิ 284.6 ล้านบาท คำนวณเป็นผลขาดทุนต่อหุ้นขั้นพื้นฐานจำนวน
2.30 บาท เทียบกับขาดทุนสุทธิ 182.9 ล้านบาท คิดเป็นขาดทุนต่อหุ้นขั้นพื้นฐาน 1.48 บาท ในปี
2549 อัตราส่วนในการทำกำไรสุทธิต่อรายได้รวมเท่ากับร้อยละ (18.3) เทียบกับปี 2549
ซึ่งเท่ากับร้อยละ (13.8) มีผลมาจากค่าใช้จ่ายที่มิใช่ตัวเงินที่มีจำนวนค่อนข้างมาก ถึงแม้ว่า ในปี
2550 บริษัทฯและบริษัทย่อยจะมีกำไรเบื้องต้นจากการดำเนินงานมากกว่าในปีก่อน ก็ตาม
อัตราผลตอบแทนต่อสินทรัพย์เฉลี่ยเท่ากับร้อยละ (3.2)
และอัตราผลตอบแทนต่อส่วนของผู้ถือหุ้นเฉลี่ยเท่ากับร้อยละ (11.1)

ฐานะการเงิน

(หน่วย : ล้านบาท)

  --------------------------- ------------ ------------ -------------- -------
                              31 ธ.ค. 2550 31 ธ.ค. 2549 การเปลี่ยนแปลง   

                                                        จำนวน          ร้อยละ

  สินทรัพย์รวม                   8,803.5      8,945.2      (141.7)        (2)

  หนี้สินและส่วนของผู้ถือหุ้น                                                   

  - หนี้สินรวม                   6,442.7      6,165.6      277.1          4

  - ส่วนของผู้ถือหุ้น               2,360.8      2,779.6      (418.8)        (15)

  รวมหนี้สินและส่วนของผู้ถือหุ้น       8,803.5      8,945.2      (141.7)        (2)
  --------------------------- ------------ ------------ -------------- -------

ณ 31 ธันวาคม 2550 บริษัทฯและบริษัทย่อยมีสินทรัพย์รวมทั้งสิ้น 8,803.5 ล้านบาท ลดลงจากสิ้นปี
2549 จำนวน 141.7 ล้านบาท หรือลดลงร้อยละ 2
องค์ประกอบของสินทรัพย์แบ่งเป็นสินทรัพย์หมุนเวียนจำนวน 5,275.9 ล้านบาท
และสินทรัพย์ไม่หมุนเวียนจำนวน 3,527.6 ล้านบาท หรือคิดเป็นร้อยละ 60 และร้อยละ 40
ของสินทรัพย์รวมตามลำดับ รายการสินทรัพย์ที่สำคัญและมีการเปลี่ยนแปลงอย่างมีนัยสำคัญมีดังนี้

-   เงินให้กู้ยืม ลูกหนี้ และดอกเบี้ยค้างรับ – ธุรกิจเงินทุนและธุรกิจหลักทรัพย์ มีจำนวน
    3,386.7 ล้านบาท เพิ่มขึ้นจากสิ้นปี 2549 จำนวน 865.1 ล้านบาท หรือเพิ่มขึ้นร้อยละ 34
    จากการขยายตัวของเงินให้สินเชื่อธุรกิจเงินทุน ลูกหนี้ซื้อหลักทรัพย์ด้วยเงินสด
    และลูกหนี้เงินให้กู้ยืมเพื่อซื้อหลักทรัพย์

-   เงินลงทุนในหลักทรัพย์สุทธิรวมทั้งสิ้น 2,483.0 ล้านบาท ลดลงจากสิ้นปี 2549 จำนวน
    1,296.1 ล้านบาท หรือร้อยละ 34 ประกอบด้วยเงินลงทุนชั่วคราวสุทธิ 970.1 ล้านบาท
    (ลดลง 950.5 ล้านบาท หรือลดลงร้อยละ 50
    จากหลักทรัพย์ถึงวันครบกำหนดและนโยบายของฟินันซ่าที่จะมุ่งเน้นเฉพาะธุรกิจหลักมากขึ้น)
    เงินลงทุนในบริษัทร่วมและกองทุนต่างๆ จำนวน 293.8 ล้านบาท (ลดลง 101.5 ล้านบาท
    หรือร้อยละ 26 จากการลดพอร์ตเงินลงทุนของกองทุนหนึ่ง)
    และเงินลงทุนระยะยาวสุทธิจำนวน 1,219.1 ล้านบาท (ลดลง 244.1 ล้านบาท หรือร้อยละ
    17 จากการขายเงินลงทุนบางส่วนและการตั้งค่าเผื่อการด้อยค่าเพิ่มขึ้น)

-   หลักทรัพย์ซื้อโดยมีสัญญาขายคืนโดยเป็นพันธบัตรรัฐบาลและพันธบัตรธนาคารแห่งประเทศไทยจำนวน
    700.0 ล้านบาท ลดลงจากสิ้นปี 2549 จำนวน 60 ล้านบาท หรือลดลงร้อยละ 8

-   เงินมัดจำเพื่อการลงทุนจำนวน 531.1 ล้านบาท
    ซึ่งบริษัทฯและบริษัทย่อยจะได้รับคืนพร้อมกับกำไรจากการลงทุนจำนวนหนึ่งในช่วงไตรมาสแรกของปี
    2551

สภาพคล่อง

เงินสดและรายการเทียบเท่าเงินสดของบริษัทฯ และบริษัทย่อยสำหรับปี 2550 มีจำนวน 317.7
ล้านบาท ลดลง 29.3 ล้านบาทเมื่อเทียบกับสิ้นปี 2549
โดยมีเงินสดสุทธิได้มาหรือใช้ไปในกิจกรรมต่างๆ ดังนี้

-   เงินสดสุทธิได้มาจากกิจกรรมดำเนินงาน 152.8 ล้านบาท
    ซึ่งเกิดจากการเปลี่ยนแปลงในสินทรัพย์และหนี้สินดำเนินงานที่สำคัญ อาทิ เงินให้กู้ยืม ลูกหนี้
    และดอกเบี้ยค้างรับเพิ่มขึ้น 1,153.3 ล้านบาท เงินลงทุนชั่วคราวลดลง 896.0 ล้านบาท
    และเจ้าหนี้ธุรกิจหลักทรัพย์เพิ่มขึ้น 202.9 ล้านบาท

-   เงินสดสุทธิได้มาจากกิจกรรมลงทุน 131.2 ล้านบาท
    เกิดจากมีเงินสดรับจากการลดลงของเงินลงทุนระยะยาว เงินลงทุนในบริษัทย่อยและบริษัทร่วม
    และเงินลงทุนในกิจการที่เกี่ยวข้องกันรวม 348.6 ล้านบาท
    ในขณะที่ใช้เงินสดจ่ายเงินมัดจำเพื่อการลงทุน 188.4 ล้านบาท
    เงินสดจ่ายเพื่อซื้อสินทรัพย์ถาวรและสินทรัพย์ไม่มีตัวตน 40.2 ล้านบาท

-   เงินสดสุทธิใช้ไปในกิจกรรมจัดหาเงิน 46.9 ล้านบาท
    เกิดจากการจ่ายชำระคืนเงินกู้ยืมระยะยาว 343.5 ล้านบาท มีเงินกู้ยืมและเงินรับฝากลดลง
    123.3 ล้านบาท ในขณะที่มีเงินสดรับจากการออกตั๋วแลกเงิน 338.6 ล้านบาท

อัตราส่วนสภาพคล่องของกลุ่มฟินันซ่า ณ 31 ธันวาคม 2550 เท่ากับ 0.97 เท่า ลดลงจากสิ้นปี
2549 ซึ่งเท่ากับ 1.13 เท่า
สาเหตุหลักมาจากการลดลงของหลักทรัพย์สภาพคล่องซึ่งได้แก่เงินลงทุนชั่วคราวและพันธบัตรรัฐบาลและพันธบัตรธนาคารแห่งประเทศไทย
และการเพิ่มขึ้นของตั๋วแลกเงินสุทธิ ทั้งนี้ ผู้บริหารของบริษัทฯ
มีนโยบายในบริหารสภาพคล่องให้อยู่ในระดับที่เหมาะสมโดยคำนึงถึงความเสี่ยงเป็นสำคัญ

บริษัทหลักทรัพย์ ฟินันซ่าซึ่งเป็นบริษัทย่อยของบริษัทฯ ต้องดำรงสภาพคล่องสุทธิตามเกณฑ์ของ
ก.ล.ต. ณ 31 ธันวาคม 2550 FSL มีสภาพคล่องอยู่ในเกณฑ์ดี
โดยมีอัตราส่วนเงินกองทุนสภาพคล่องสุทธิต่อหนี้สินทั่วไปเท่ากับร้อยละ 68.9
สูงกว่าเกณฑ์ที่กำหนดโดย ก.ล.ต. (ไม่ต่ำกว่าร้อยละ 7 ของหนี้สินทั่วไป)

แหล่งที่มาของเงินทุน

หนี้สิน

ณ 31 ธันวาคม 2550 บริษัทฯ และบริษัทย่อยมีหนี้สินทั้งสิ้น 6,442.7 ล้านบาท เพิ่มขึ้นจากสิ้นปี
2549 จำนวน 277.1 ล้านบาท หรือร้อยละ 5 โดยเป็นหนี้สินหมุนเวียน 5,446.3 ล้านบาท
หรือร้อยละ 85 และหนี้สินไม่หมุนเวียน 996.4 ล้านบาท หรือร้อยละ 15
รายการหนี้สินที่สำคัญและมีการเปลี่ยนแปลงอย่างมีนัยสำคัญมีดังนี้

-   ตั๋วแลกเงินจำนวน 1,042.5 ล้านบาท เพิ่มขึ้นจากสิ้นปี 2549 จำนวน 385.6 ล้านบาท
    หรือร้อยละ 59

-   เงินกู้ยืมระยะยาว 915.3 ล้านบาท ลดลงจากสิ้นปี 2549 จำนวน 317.2 ล้านบาท
    หรือลดลงร้อยละ 26

-   เจ้าหนี้ธุรกิจหลักทรัพย์และเจ้าหนี้สำนักหักบัญชีจำนวน 758.9 ล้านบาท เพิ่มขึ้นรวม 384.5
    ล้านบาท หรือเพิ่มขึ้นร้อยละ 103

-   เงินกู้ยืมและเงินรับฝาก 3,368.1 ล้านบาท เพิ่มขึ้นจำนวน 123.3 ล้านบาทจากปีก่อน

ส่วนของผู้ถือหุ้น

ณ 31 ธันวาคม 2550 ส่วนของผู้ถือหุ้นของบริษัทฯและบริษัทย่อยเท่ากับ 2,360.8 ล้านบาท
ลดลงจากสิ้นปี 2549 จำนวน 418.8 ล้านบาท หรือร้อยละ 15 เนื่องจากมีกำไรสะสมลดลง
284.6 ล้านบาท จากขาดทุนที่เกิดขึ้นในระหว่างปี นอกจากนี้
ยังมีผลต่างจากการแปลงค่างบการเงินเพิ่มขึ้นอีกจำนวน 80.2 ล้านบาท
และมีส่วนต่ำกว่าทุนที่เกิดจากการเปลี่ยนแปลงมูลค่าเงินลงทุนลดลงจำนวน 39.3 ล้านบาท

ในปี 2548 ที่ประชุมคณะกรรมการบริษัทฯ
มีมติอนุมัติโครงการซื้อหุ้นทุนคืนเพื่อการบริหารการเงินสำหรับสภาพคล่องส่วนเกิน ณ สิ้นปี 2550
บริษัทฯ มีหุ้นสามัญที่ซื้อคืนจำนวน 1.49 ล้านหุ้น ในราคารวม 25.0 ล้านบาท ซึ่งบริษัทฯ
ได้กันสำรองหุ้นทุนซื้อคืนไว้แล้วในจำนวนที่เท่ากัน ทั้งนี้
บริษัทฯและบริษัทย่อยมีมูลค่าหุ้นตามบัญชีเท่ากับ 19.1 บาทต่อหุ้น ณ สิ้นปี 2550 ลดลงจากสิ้นปี
2549 ซึ่งเท่ากับ 22.5 บาทต่อหุ้น

ความเหมาะสมของโครงสร้างเงินทุน

ณ 31 ธันวาคม 2550 โครงสร้างเงินทุนของกลุ่มฟินันซ่าประกอบด้วยหนี้สินจำนวน 6,442.7
ล้านบาท และส่วนของผู้ถือหุ้นจำนวน 2,360.8 ล้านบาท คิดเป็นอัตราส่วนหนี้สินต่อทุนเท่ากับ 2.7
เท่า เพิ่มขึ้นจาก ณ สิ้นปี 2549 ที่เท่ากับ 2.2 เท่า โดยแหล่งเงินทุนด้านหนี้สินที่สำคัญได้แก่
เงินกู้ยืมและเงินรับฝาก และตั๋วแลกเงิน สำหรับแหล่งใช้ไปของเงินทุนที่สำคัญ
ได้แก่เงินให้กู้ยืม/ลูกหนี้และเงินลงทุนในสินทรัพย์สภาพคล่อง

บริษัทเงินทุน ฟินันซ่าซึ่งเป็นบริษัทย่อยของบริษัทฯ
ต้องดำรงเงินกองทุนต่อสินทรัพย์และภาระผูกพันไม่ต่ำกว่าเกณฑ์ที่ธนาคารแห่งประเทศไทยกำหนด
(ไม่ต่ำกว่าร้อยละ 8 ของสินทรัพย์และภาระผูกพัน โดยกองทุนชั้นที่ 1 ต้องไม่ต่ำกว่าร้อยละ 4
ของสินทรัพย์และภาระผูกพัน) โดย ณ 31 ธันวาคม 2550 FC มีเงินกองทุนทั้งสิ้นร้อยละ 15.2
และเงินกองทุนชั้นที่ 1 ร้อยละ 14.7 ของสินทรัพย์และภาระผูกพัน

อันดับความน่าเชื่อถือ

ในเดือนมกราคม 2550 สถาบันจัดอันดับความน่าเชื่อถือฟิทช์ เรทติ้งส์ (ประเทศไทย) (Fitch
Ratings (Thailand) Limited) ประกาศคงอันดับเครดิตภายในประเทศ (National
rating) ระยะยาวและระยะสั้นแก่บริษัทฯ ที่ระดับ ‘BBB(tha)’ และ ‘F3(tha)’ ตามลำดับ
แนวโน้มอันดับเครดิตเป็นลบ

ในเดือนพฤศจิกายน 2550 ฟิทช์ เรทติ้งส์ (ประเทศไทย)
ประกาศอันดับเครดิตภายในประเทศระยะสั้น ที่ระดับ ‘F2(tha)’ แก่ตั๋วแลกเงิน มูลค่าไม่เกิน 1
พันล้านบาท ซึ่งมีอายุไม่เกิน 270 วัน ซึ่งออกโดยบริษัทฯ

ปัจจัยและอิทธิพลหลักที่อาจมีผลต่อผลการดำเนินงานหรือฐานะการเงินในอนาคต

ปัจจัยและอิทธิพลหลักที่อาจมีผลต่อการดำเนินงานหรือฐานะทางการเงินในอนาคตได้กล่าวไว้แล้วในหัวข้อปัจจัยความเสี่ยง

ค่าตอบแทนของผู้สอบบัญชี

ในรอบปี 2550 ค่าตอบแทนของผู้สอบบัญชี ประกอบด้วย

1.  ค่าตอบแทนจากการสอบบัญชี (audit fee)

  บริษัทฯ และบริษัทย่อยจ่ายค่าตอบแทนการสอบบัญชีให้แก่

-   ผู้สอบบัญชีของบริษัทฯ และบริษัทย่อยในรอบปีที่ผ่านมา เป็นจำนวนเงินรวม 4,890,000 บาท

-   สำนักงานสอบบัญชีที่ผู้สอบบัญชีสังกัด
    บุคคลหรือกิจการที่เกี่ยวข้องกับผู้สอบบัญชีและสำนักงานสอบบัญชีดังกล่าวในรอบปีบัญชีที่ผ่านมามีจำนวนเงินรวม
    -0- บาท
    และจะต้องจ่ายในอนาคตอันเกิดจากการตกลงที่ยังให้บริการไม่แล้วเสร็จในรอบปีบัญชีที่ผ่านมา
    มีจำนวนเงินรวม -0- บาท

2.  ค่าบริการอื่น (non-audit fee)

  บริษัทฯ และบริษัทย่อยจ่ายค่าตอบแทนของงานบริการอื่น ซึ่งได้แก่
  การตรวจสอบพิเศษและการตรวจสอบการปฏิบัติตามสัญญาให้แก่

-   ผู้สอบบัญชีของบริษัทฯ และบริษัทย่อยในรอบปีบัญชีที่ผ่านมามีจำนวนเงินรวม -0- บาท
    และจะต้องจ่ายในอนาคตอันเกิดจากการตกลงที่ยังให้บริการไม่แล้วเสร็จในรอบปีบัญชีที่ผ่านมาเป็นจำนวนเงินรวม
    250,000 บาท

-   สำนักงานสอบบัญชีที่ผู้สอบบัญชีสังกัด
    บุคคลหรือกิจการที่เกี่ยวข้องกับผู้สอบบัญชีและสำนักงานสอบบัญชีดังกล่าวในรอบปีบัญชีที่ผ่านมาเป็นจำนวนเงินรวม
    -0- บาท
    และจะต้องจ่ายในอนาคตอันเกิดจากการตกลงที่ยังให้บริการไม่แล้วเสร็จในรอบปีบัญชีที่ผ่านมา
    มีจำนวนเงินรวม -0- บาท